Diari Oficial de la Generalitat Valenciana


Sumari del DOGV 8307, del 31-05-2018 (2018/4769)

RESOLUCIÓ de 3 de maig de 2018, de la Presidència de la Generalitat, per la qual es dóna publicitat a l'amortització del lloc de vicesecretaria intervenció de l'Ajuntament de Carcaixent.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/4769


Data del document
:   03-05-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 3 de maig de 2018, de la Presidència de la Generalitat, per la qual es dóna publicitat a l'amortització del lloc de vicesecretaria intervenció de l'Ajuntament de Carcaixent. [2018/4769]  
L'Ajuntament de Carcaixent va crear en el seu moment, en la relació de llocs de treball, el lloc de col·laboració de vicesecretaria intervenció, classe tercera, reservat a personal funcionari d'Administració local amb habilitació de caràcter nacional, pertanyent a la subescala de secretaria intervenció, el qual es troba actualment vacant.  
Segons certificat de la Secretaria de l'Ajuntament de Carcaixent, el ple de l'Ajuntament, en sessió celebrada el dia 29 de novembre de 2017, va acordar, mitjançant la modificació de la plantilla i de la relació de llocs de treball de l'any 2017, amortitzar el lloc de col·laboració indicat.  
  
L'acord s'ha sotmés a informació pública mitjançant la publicació en el Butlletí Oficial de la Província de València, núm. 6, de 9 de gener de 2018, i, mitjançant un edicte publicat en el BOP número 37, de data 21 de febrer de 2018, es va anunciar que, una vegada transcorregut el termini d'exposició pública sense que s'hi hagen rebut al·legacions o reclamacions, l'acord ha adquirit fermesa.  
Per aquesta raó, i fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana, i l'article 6.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Donar publicitat de l'acord adoptat en la sessió celebrada el dia 29 de novembre de 2017 pel qual s'amortitza el lloc de vicesecretaria intervenció, classe tercera, de l'Ajuntament de Carcaixent.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades poden interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el domicili, en el termini de dos mesos comptadors des de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 3 de maig de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.